
El la redaktejo... 


Karaj, 
vi tenas en la 
manoj la las- 
tan numeron 
2003. En ĝi vi 
trovos multajn 
interesajn in- 
formojn pri la 
aktiveco de via 
Asocio. Espereble tio instigos vin 
al ankoraŭ pli granda subteno kaj 
aktivado kadre de SAT. 

Aliĝu al la venontjara kongreso en 
Bratislava. Frua aliĝo helpas al la 
OKK. Ne atendu la lastan momen- 
ton. 

Aĉetu librojn kaj diskonigu ilin 
(vidu liston apude!). La tria tasko 
de SAT estas klerigi siajn membrojn 
pere de valoraj eldonaĵoj. Se ili ne 
estas legataj, ili estas morta kapi- 
talo. Jen do belaj donacoj okaze de 
jarfinaj festoj. 

Okaze de la jarŝanĝo mi deziras al 
ĉiuj el vi sanon kaj pacon por povi 
normale aktivi laŭ la celoj de SAT. 
Kore via, 

Asocia sidejo de S.A.T., administrejo kaj 
redaktejo: 67, avenue Gambetta, FR-75020 
Paris, tel. --33.1.47.97.87.05, telekopiilo: 
-433.1.47.97.71.90. 

TITOLO PREZO en Eŭroj 





'-ommunication linguistique 4,60 
Diction. de poche 430 
Diction. pratique 23,00 
Grand Dict. Esp. Fran. 23,00 
Historio de SAT 4,60 
Infanoj de la malriĉuloj 4,60 
Interesa arkeologio 4,60 
Japanaj vintraj fabeloj 7,00 
Junulkurso 6,10 
Junulkurso-kasedo 6,90 
Komentoj al Komunista manifesto 1,25 
Komentoj JK-francaj 125 
Komentoj JK-hispanaj 125 
Kristanismo kaj patriotismo 1,25 
La fremdulo 9,15 (nova) 
La kolektiveco 6,10 
Laborista movado Esperantista antaŭ mondmilito 1,25 
Lanti pri sennaciismo 1,25 
Manifesto de sennaciistoj 1,25 
Natura nutrado 1,25 
Ne plu ludo 3,80 
Nia teatro 1,25 
Nouveau Cours Rat. (bind.) 9,50 
Nouveau Cours Rat. (broŝ.) 8,40 
Nouveau Cours Rat. Kasedo 6,90 
Nuna stato de evol 2,80 
Petro 1,50 
PIV 40,00 
Nova PIV 70,00 
Poemo de plugisto 1,25 
Profeto 1,25 
PV 23,00 
Revolucio de Ĉinio 3,80 
SAT-ana anĝelo 6,10 
Scienco kaj pseŭdoscienco pri heredoj kaj raso 1,25 
Sepmil tagoj en Siberio 22,00 
Skizo de ekonomia... 2,30 
Une humanitĉ, une langue 2,30 
Universalismo 10,00 (nova) 
Vivo de Lanti 11,50 
Vojo al scienco de estonto 1,25 
Vortoj de kamarado Lanti 2,80 
Vualo de I'Silento 10,70 (nova). 
Ĉu socialisma libereco ... 1,25 


Por libroservoj jena rabato : 
PIV kaj eldonoj de SAT-Amikaro : 25 90 
Aliaj SATBeldonoj : 30 90 





Por mendoj el la landoj de Eŭropa komunumo ni devas fakturi 
francan takson ne posedas numeron AVI. 


E ES, EEK 


ATENTIGO AL NIAJ KUNLABORANTOJ 





Ni petas ĉiujn niajn kunlaborantojn sendi al ni siajn tekstojn ĉu per la reto 
en la formato de teksto aŭ sur la disketoj en la formatoj de Word, Apple 
(Claris)Works, aŭ prefere en la formato RTF. Bonvolu nepre tajpi viajn teks- 
tojn per la sistemo x (cx = ĉ, sx=ŝ$ ktp) ĉar tio ebligas al ni facile transformi 
la tekston en normalan Esperanton. Se vi sendas tekstojn surpapere, vi tajpu 
ilin normale. Dankon. La Redakcio 

Kelkaj prid 
pri la estonteco 





skutindaj herezaĵoj 
SAT 


Jen pripensoj de nia juna kamarado kiu deziras provoki diskuton pri la estonto kaj pri liaj propo- 
noj. Ni invitas vin ĉiujn reagi kaj esprimiĝi antaŭ nia kongreso en Bratislavo. Viaj reagoj aperos 
en venontaj numeroj de Sennaciulo kaj servos kiel bazo por la kongresa debato. 


SAT celas ebligi al siaj 
membroj elekti la plej taŭgan vojon 
por forkonduki la homaron al kiel 
eble plej alta ŝtupo de civilizo kaj 
kulturo, per anstataŭigo de la nuna 
fia kaj fuŝa sociordo per alia bazita 
sur la jena principo, entenata en la 
universale malrespektata deklaracio 
pri homaj rajtoj: ĉiu homo ricevu 
tion, kion li bezonas por dece vivi, 
tio estas sufiĉa manĝaĵo, varma 
loko por dormi, ebleco sin kuraci 
kaj ebleco kleriĝi. Ne necesas longe 
prelegi pri la nuna monda situacio 
por konstati, ke tio ankoraŭ ne 
okazas en iu ajn lando. Pri tio kulpas 
la liberalisma-kapitalisma sistemo, 
kiu detruas nian planedon je la nomo 
de profito. Pri tio ankaŭ kulpas ĉiuj, 
kiuj akceptas tiun situacion, kaj faras 
nenion por ŝanĝi ĝin. La plej terura 
afero estas, ke ni nun disponas pri 
ĉiuj teĥnikaj rimedoj por havigi al 
ĉiu homo la elementajn necesaĵojn, 
pri kiuj mi parolis pli supre. Sed oni 
preferas forĵeti nevenditajn fruktojn 
ol donaci ilin al homoj, kiuj ne 
kapablas pagi. Tio ŝanĝiĝos nur post 
kiam okazos du gravaj revolucioj 
(tio estas drastaj ŝanĝegoj). La unua 
estas transiro de kapitalismo al vera 
anarĥia komunismo, kiu estis la 
komuna celo de ĉiuj maldekstruloj, 
almenaŭ dum la dua duono de la 
deknaŭa jarcento. Sed la historio 
pruvis, ke tiu ĉi revolucio estos ebla 
nur post la transformiĝo de la homa 
menso. Kiam ni ĉiuj komprenos, ke 
ni pli gajnos per kunlaboro ol per 
ĉikanado kaj militoj, la homaro estos 
savita. Por tio tute ne necesus forigi 
el la homa spirito la kverelemon, 
la egoismon, la kruelecon, la 
masoĥismon kaj ĉiujn imageblajn 
malvirtojn, kiujn Sigmund Freŭdo 
nomis « mortigaj instinktoj ». Kant 
humure asertis, ke eĉ la plej fiaj 





homoj povus vivi pace, kondiĉe ke 
ili estu inteligentaj. Kaj jen venas la 
tasko por ni SAT-anoj : komprenigi 
al ĉiuj fiuloj en la mondo, ke eĉ 
ili estos pli feliĉaj en socialisma 
mondo. 

Por tion komprenigi al ili, 
necesus tamen scii, kion ni nomas 
« socialismo » aŭ «alia mondo », 
se uzi la nun laŭmodan esprimon. 
Kaj ĉefe necesus scii kiel starigi tiun 
pli bonan mondon. Ofte mi havas la 
impreson, ke la nunaj progresemaj 
organizoj multe batalas kontraŭ 
la nuna sociordo, sed ne proponas 
verajn konkretajn solvojn al la 
problemoj. Ĉiuokaze ekzistas amaso 
da organizoj kaj individuoj, kiuj iel 
klopodegas por plibonigi la mondon, 
sed ili ofte ne estas efikaj, ĉar ili ne 
konas aŭ ignoras siajn alitendencajn 
samcelanojn. 

Kiel konkrete ŝanĝi la nunan 
mondon ? Jen la demando, kiun mi 
longe faris al mi mem kaj al aliaj 
homoj, sen iam ricevi kontentigan 
respondon. Mi nun konvinkiĝis, ke 
ni atingos neniun rezulton per uzo 
de perforto. Tion pruvis la dramaj 
eventoj de la dudeka jarcento: se ni 
estos tro indulgaj kun niaj malamikoj, 
ili mortigos nin, kiel okazis dum la 
Pariza Komunumo. Por venki ilin, 
ni devos esti pli fiaj ol ili, sed tiam 
nia venko estos tiu de barbareco, kaj 
ne de socialismo. La nura alia solvo 
estas edukado de la homoj, por ke 
ĉiuj bone komprenu, ke ili havas 
komunajn interesojn. Ŝajnas al mi, 
ke tiu dua vojo estas perfekte difinita 
per la unua paragrafo de la statuto de 
SAT. Do, kial ĉiuj progresemuloj ne 
kuregas al ni ? Ofte pro nescio, ofte 
ankaŭ, ĉar ili ne komprenas, kiel 
SAT povus plenumi sian statutan 
celon. Kaj evidente ne estas facile 
altiri homojn dirante al ili « venu 








La redakcio 


al tiu mirinda asocio, per kiu eblus 
savi la mondon, se ni estus pli 
multnombraj kaj havus pli grandajn 
rimedojn ». Se ni vere volas sukcesi, 
ni devas pripensi por scii kion ni jam 
povas fari kun niaj limigitaj eblecoj. 
Kaj se ni tion faros vere taŭge, ni 
ne plu bezonos klopodi por altiri 
homojn. Ili venos propravole, pro la 
konstato, ke ni trovis la ĝustan vojon 
kaj komencis paŝi sur ĝi. 

Do, konsentite, sed kion vi 
proponas, kara kamarado? Unu 
el la ĉefaj trajtoj de nia mondo 
estas la superabundo de diversaj 
informoj. Teorie, ni facile povus 
esti informitaj pri ĉiuj okazaĵoj en la 
mondo, sed plej ofte ni ne s, kie 
trovi la serĉatan informon. Mi mem, 
bonŝanculo, kiu studas en unu el la 
plej bonaj lernejoj de mia lando, kaj 
disponas pri mirinda kvanto da plej 
diversaj klerigiloj, tute ne kapablas 
precize respondi al la jenaj simplaj 
demandoj : kion bezonas la homaro, 
kion ni kapablas produkti, kaj kial la 
produktaĵoj ne alvenas al tiuj, kiuj 
bezonas ilin. Por tio mi bezonus 
ekvivalenton de PIV pri ekonomio 
kaj politiko. Por tio la plej racia 
rimedo estas la reto. 















Utileco de la reto 


l. Por starigi koheran 
kolekton da informoj, facile alireblan 
al ĉiuj, sub iuj kondiĉoj. 

Informoj pri faktoj, kaj 
pri teorioj: kio estis jam provita 
por alvenigi la bezonaĵojn al la 
bezonantoj, kial tio ne funkciis. 
Alivorte ĉio necesa pri la ĝisnunaj 
politikaj kaj ekonomiaj sistemoj. 
Tia kolekto da informoj devus 
enteni ĉiujn necesajn informojn aŭ 
referencoj pri verkoj necesaj, por 
definitive ĉesigi ĉiujn polemikojn 

ĉirkaŭ nocioj, kiujn ne ĉiuj 
komprenas sammaniere, aŭ erare 
laŭdas aŭ kritikas pro manko de 
informoj. 

Tio povus ankaŭ troviĝi, 
sub pli ordigita, kaj sekve pli 
facile uzebla formo. Ciuj informoj 
pri laboristaj luktoj, kiuj ĝis nun 
aperas en Sennaciulo, estas tro 
malgrandkvantaj. 

Jam ekzistas la reta 
Vikipedio, tute ne kompleta, sed kiu 
povus esti bona laborbazo. Tamen 
ĝi ne apartenas al SAT, kaj necesas 
pripensi, ĉu ĝia strukturo estas la plej 
taŭga. Ĉiuokaze ni povus kontribui 
al ĝi, kaj reuzi la artikolojn aliloke, 
ĉar temas pri libera enciklopedio. 

2. Por simpligi administrajn 
aferojn. 

Por dissendi «administrajn 
informojn, anoncojn kaj petojn al la 
tuta membraro. 

Por la adresaro, kiu tiam ĉiam 
estus aktuala kaj facile ĝisdatigebla. 
Tio ŝparigus multan tempon al 
Kreŝo, kaj faciligus la rilatojn inter 
la membroj. 

3. Por disvastigi beletrajn 
verkojn. Ni ja bezonas artistojn, ĉarili 
devigas nin pripensi pri fundamentaj 
demandoj, kaj atentigas pri bazaj 
veroj, kiun la raciemaj teoriistoj foje 
forgesas. Ni povus enretigi ĉiujn 
malnovajn eldonaĵojn de SAT, kiuj 
ankoraŭ estas legindaj, sed kiujn ni 
ne povas reeldoni pro financaj kialoj. 
Per tiu metodo ni ankaŭ povus 
disvastigi la originalajn verkojn 
kaj tradukojn de “diversaj nunaj 


aŭtoroj, kiuj ne trovis eldoniston.Tio 
liberigus nin de administraj tedaĵoj 
ligitaj al eldonado de libroj. Tamen 
tio ne signifas, ke oni devige rezignu 
pri eldono de “paperaj libroj”. Oni 
povus krei mendoliston, kaj ekigi la 
paperan eldonadon kiam estos sufiĉe 
da mendoj. 

4. Por akiri pliajn membrojn. 
Ofte la prezo de la kotizo estas 
obstaklo por multaj, kiuj jam estas 
membroj de diversaj asocioj, aŭ 
simple ne havas monon (junuloj, 
senlaboruloj, senpensiaj emeritoj, 
laboristoj, kiuj «apenaŭ ricevas 
sufiĉan salajron por sin vivteni...). 
Jam multaj nur pagas simbolan 
kotizon, kaj SAT ĉiuokaze vivas 
ĉefe danke al donacoj. Tio estus 
simpla oficialigo de la ĝis nun ofte 
aplikita principo de interkamarada 
solidareco: tiuj, kiuj kapablas 
pagi, pagu, la aliaj profitu, kaj iel 
repagu kiam ili povos, aŭ elturniĝu 
kun sia konscienco. Krome multaj 
el la aktivaĵoj, kiujn mi proponis, 
kostus nenion al la asocio krom 
taŭga komputila materialo. Kaj tiun 
materialon SAT jam akiris pere de 
donacoj ! 

Tiuj proponoj estas konkrete 
iom post iom realigeblaj per niaj 
nunaj rimedoj. Ili necesigas nenion 
krom iom da bonvolemo flanke de 
ĉiu el ni, aŭ pli ĝuste de ĉiu, kiu 
disponas pri retaliro. Mi konscias, 
ke tio koncernas nur malgrandegan 
parton de la homaro kaj de nia 
membraro. Sed mi ankaŭ scias, 
ke tiuj, kiuj ne havas monon por 


akiri tiajn aferojn ofte troviĝas en 
tiel malbona situacio, ke ili tute ne 
pensas pri SAT-agado. Iliaj ĉiutagaj 
materiaj zorgoj ofte ne lasas al 
ili tempon nek monon por aktivi 
en iu ajn movado. Oni ne bone 
pripensas kiam oni devas zorgi pri 
la plenigo de sia stomako aŭ kun 
la timo esti forpelita el sia kuŝejo. 
Tiuj, kiuj ne disponas pri retaliro, 
sed havas sufiĉan energion kaj 
agemon ĉiuokaze povas elturniĝi 
per la helpo de aliaj homoj. Kaj se 
ilia SAT-laboro estos vere efika, tiu 
solidara helpo ankaŭ profitos al la 
helpinto, kiu disponigis sian propran 
informadikan materialon. Krome 
tiuj, kiuj ne disponas pri retaliro 
plene rajtas verki por Sennaciulo, 
kaj laŭ la konstantaj plendoj de 
Kreŝo, mi supozas ke tiuj homoj ne 
estas tre aktivaj en nia asocio. 

Kio restus en Sennaciulo, 
se ni forigus ĉiujn anoncojn kaj 
pure informajn tekstojn ? Restus 
grandega spaco por analizi ĉiujn 
kolektitajn informojn, kaj debati pri 
la taŭga maniero agadi por draste 
transformi nian socion. Kaj se ni 
vere sukcesos starigi ampleksan kaj 
fidindan informkolekton, ni havos 
multe da laboro por analizi ilin. 
El tiu grandega idea kirlado ĉefe 
eliros kelkaj gravaj ideoj, same 
kiel la Enciklopedio de la jarcento 
de la Lumoj naskis la Francan 
Revolucion. 


Vinko Markov 

Historio, ekonomio kaj 
filozofio 





Sennacieca Asocio Tutmonda 


Karlo 
Ŝtajner 





MONATO DE ESPERANTA-LIBRO “DONACU KAJ LEGU ILIN !!! 

EŬROPA SOCIA FORUMO 
SAT PARTOPRENIS 


Merkrede, la 12-an de 


novembro 2003, ni disdonis pli ol 
mil flugfoliojn dum komenco de 





Budo de SAT kaj SAT-Amikaro 


ESF en Villette-Halego. Partoprenis 
anoj de FET, JEFO kaj UFE. lom 
antaŭe muntiĝis budoj de FET- 
UFE-JEFO kaj E-95-EDE. Tiu de 
SAT SAT-Amikaro muntiĝis ĵaŭde 
matene. 

Ĵaŭdon, la 13-an, vendredon la 14- 
an kaj sabaton matene la 15-an, la 
budoj de FET-UFE-JEFO en Parizo 
kaj tiuj de SAT-SAT-Amikaro kaj 
de E-95-EDE plene funkciis kaj 
informis multegajn aktivulojn de 
organizoj partoprenantaj en ESF 
2003 pri Esperanto kaj E-Movado. 
Gratulindas deĵorado de SAT, SAT- 
Amikaro, E-95, EDE en Saint-Denis, 
FET, JEFO, UFE, Norda Federacio 
de UFE, UEA, Kastelo Gresillon, 
Esperanta Civito en Parizo. 

En La Villette, budo de mondcivitanoj 
eldonis flugfoliojn, inter kiuj 
Esperantan version kaj ankaŭ afiŝon 
en kiu estis Esperanto (dank'al niaj 
gesamideanoj Daniel Durand kaj 
Geneviĉve Charpentier. Almenaŭ 
centoj da diskutoj okazis kaj miloj 
da flugfolioj estis disdonataj. 

Ankaŭ esperantistoj (verŝajne 
Cyrille Poullet kaj Guy Cavalier) 
partoprenis Liberecan Socian Foru- 
mon en Saint-Ouen. 

Prelegserio okazis en “ĉerizejo” 
(Sidejo de Esperanto-France) kaj en 





la SAT-Amikarejo laŭ interkonsento 
inter FET-UFE-JEFO kaj SAT SAT- 
Amikaro, por ke estu kolizio inter la 


Foto: H. Masson 


prelegoj. 
Ĵaŭdon de la 18H00 ĝis la 20H00 
okazis prelego de Wera Blanke pri 


Stando de Esperanto-Demokratio-Eŭropo 


ATTAC-Movado kaj Esperanto en 
la “ĉerizejo”. 

Vendrede de la 14h00 ĝis la 15h30 
prelego de Jakvo Schram, prezidanto 
de la PK de SAT pri SAT kaj Sociaj 
Forumoj. 

Vendrede de la 15h30 ĝis la 17h00 





prelego de Vilhelmo Lutermano, 
respondeculo — de “Diplomatia 
Mondo” en Esperanto. 

Tiuj du prelegoj okazis en la SAT- 
Amikarejo. 

Vendrede de la 18h00 ĝis la 
20h00 prelego de Renato Corsetti, 
prezidanto de UBA, pri E-Movado 
kaj Sociaj Forumoj. 

Sabate de la 11h00 ĝis la 13h00 


prelego de Philippe Berizzi pri 
Esperanto kaj anglusona premo. 
Ambaŭ prelegoj okazis en la 





rizejo”. 
Ĉiuj tiuj prelegoj estis altnivelaj 
kaj interesis la publikon. Ni aparte 


dankas Claude Nourmont, kiu 
tradukis la prelegon de Renato 
Corsetti. 


Okazis ankaŭ prelegoj en aliaj lokoj 
organizitaj de E-95 kaj EDE, en kiuj 
esprimiĝis Oszkar Princz, Christian 
Garino kaj Profesoro Rizzo. 





Foto: H. Masson 


Malfeliĉe estis kolizio kun la pli 
supraj programeroj, ĉar ili estis en 
oficialaj programeroj de ESF kaj 
ESF decidis pri la lokoj kaj horaroj. 
Tiuj programeroj estis kostaj, sed 
allogis ankaŭ neesperantistojn. 

Sabaton posttagmeze manifestaciis 

de la manifestacio, por ke ĉiuj 
vidu Esperanton kaj la dua, ritme 
kantanta, partoprenis marŝade de 
Respublika Placo ĝis Placo de Nacio 


tra Bastilo kun grandaj buntaj literoj 
“Esperanto”. 
Vincento Charlot 





Parizo, la 14-a de novembro 2003. 

Hodiaŭ okazis krom la disdonado 
de flugfolioj kaj informo pri Esperanto 
dum la Eŭropa Socia Forumo, pluraj 
prelegoj en sinsekve la Esperanto- 
centro de SAT-Amikaro kaj poste en 
la centro de UFE. 

Partoprenis al ĝi kelkaj dekoj da 


Kadre de ESF, en la nova sidejo de SAT-Amikaro, kamarado Jakvo Schram 


sed kiamaniere iom post iom “aliaj 
lingvaj grupoj komencis kunlabori 
kun ĉi tiu gazeto, kiu havas la pravan 
reputacion ke ĝi estas plej verŝajne, 
la plej objektiva gazeto kiu ekzistas. 
Vilhelmo parolis pri la paŝoj kiujn li 
faris por zorgi ke ankaŭ Esperantio 
povas legi ĉi tiun gazeton en la propra 





prelegis pri Esperanto kaj internacia solidareco. 


homoj. Traduko estis antaŭvidita. En 
la ejo de SAT-Amikaro, Vincento 
Charlot faris la tradukon. En la ejo de 
UFE kamaradino Claude Nourmont tre 
lerte kaj kapable faris la laboron. 

La unua prelego estis de Jakvo 
Schram, prezidanto de  Plenum- 
Komitato de SAT, Li prelegis pri la 
nepra bezono de “Universala Lingvo” 
kiu ne nur estas plej facile lernebla, 
sed ankaŭ havas la kvaliton de ĉiu 
granda lingvo rilate vorto-stokon kaj 
uzeblecon, en la strebado al internacia 
solidareco. Li substrekis ke pro manko 
de internacia solidareco, tro da homoj 
suferas malriĉecon kaj ke manko de 
internacia solidareco estas certe la 
ĉefkaŭzo ke iu malgranda grupo povas 
havi la mondan potencon. 

Vilhelmo Lutermano, iniciatinto 
de “Le Monde diplomatique-eo” 
skizis la historion de la fondiĝo kaj 
posta evoluo, ne nur de la originala 
franca “Le Monde diplomatique”, 

Foto: K. Barkoviĉ 


lingvo. Reprezentanto de “Le Monde 
diplomatique” partoprenis la aranĝon 
en SAT-Amikara sidejo. 

Jakvo Schram kaj Kreŝo Barkoviĉ 
(ĝenerala sekretario de P.K. de SAT) 
promesis subteni la iniciaton de “Le 
Monde diplomatique en Esperanto", 
projekto skiu plene akordiĝas kun la 
statuto de SAT. 


Intertempe nI Monde 
diplomatique-eo" havas jam 12 
kunlaborantojn, sed daŭre serĉas 


aktivulojn, kiuj sufiĉe bone regas 
Esperanton por helpi en tradukado de 
tekstoj. 

Ĝis nun LMD-eo aperas nur sur 
la paĝo « http://eo.mondediplo.com/ 
5 de interreto, sed oni revas ke oni 
iam povu eldoni paperan gazeton, 
konforman al la originala. 

En la tre pitoreska sidejo de UFE, 
oni devis atendi kelkajn minutojn ĝis 
la fino de la kurso pri Esperanto (ĉiam 
estas korvarmiga vidi ke kursoj de 


Esperanto krom interreto daŭre havas 
sukceson en lokaloj kie la lernantoj 
fizike ĉeestas) antaŭ ol ni povis 
aŭskulti la prelegon de Renato Corsetti. 
Renato en sia prelego eksplikis kial 
membroj de UEA sen problemoj povas 
partopreni al eventoj kiel Eŭropa Socia 
Forumo. Li komparis kelkajn landojn 
kun malsamaj kulturoj, kie en unu 
lando aferoj estas tute normalaj kaj 
ke la sama afero en alia lando alvokas 
protestojn. 

Renato parolis per la “konata 
elokventeco al li kutima, kaj la 
ĉeestantaro vere ĝuis la paroladon de 
la prezidanto de Universala Esperanto 
Asocio. 

En la tempo por fari demandojn 
mi bedaŭrinde devis kuri por kapti la 
trajnon reen al Antverpeno. 

En SAT-Amikara sidejo, Claude 
Longuĉpĉe, la prezidanto de UFE iom 
skizis la planojn, kiujn UFE havas 
rilate feston kiu estas planita por 2005 
en Francio en la sama loko kie en 1905 
okazis la unua Universala Kongreso 
de Esperanto. Se mi bone komprenis 
Claude, ĉiuj esperanto asocioj kiuj 
havas sidejon en Francio kunlaboras 
por sukcesigi la eventon. Do ne estos 
festo de neŭtraluloj aŭ ne-neŭtraluloj, 
sed granda festo de Esperanto kaj 
esperantistoj. Jam nun metu en vian 
agendon: Pasko 2005, Bulonjo-ĉe- 
Maro. 

Mi reiris hejmen sufiĉe kontenta. 
Realisme ni devas kalkuli pri la forto 
kiun Esperanto- movado nun havas, 
kaj ne kalkuli laŭne realigeblaj 
dezirimagoj de kelkaj revuloj kiuj iom 
vivas ekster la realeco. 

Esperanto pere de FET, UFE, 
SAT-Amikaro kaj SAT partoprenis 
videble al Eŭropa Socia Forumo. 
Jes ni evidente povas ĉiam esti pli 
multnombraj kaj pli aktivaj dum 
ĉi tiuj eventoj, sed kiel dirite, ni ne 
perdu realismon kaj tiam mi povas 
diri nur ke en Parizo oni denove povis 
vidi ke Esperanto ekzistas, pli eĉ, ke 
Esperanto vivas kaj utilas. 


Jakvo 

Kiel vi jam certe estas informitaj, en la reto nun aperas esperanta eldono de konata franca revuo "Le Monde diplo- 
matique", kiu enhavas ĉiam tre interesajn artikolojn kaj politikajn analizojn. Vi povas legi ĝin per la adreso - 
http:l/eo.mondediplo.com!. Ni reproduktas artikolon el la novembra numero pri Bolivio. 


La redakcio 


Bolivio 
de Ignacio RAMONET 


Ĝi estis perfekta demokratio. Ĉu 
ĝi ne respektis la du fundamentajn 
homrajtojn : gazetaran liberecon kaj 
politikajn liberecojn ? Ke la rajto pri 
laboro, la rajto pri loĝejo, la rajto pri 
sano, la rajto pri edukado, la rajto pri 
nutraĵo kaj tiom da pliaj rajtoj tute 
same fundamentaj tie estis sisteme 
tretataj, tio, ŝajne, neniel makulis la 
« demokratian perfektecon » de tiu 
regno. 


En Bolivio, lando kun apenaŭ 8,5 
milionoj da loĝantoj disponanta 
pri unu el la plej riĉaj subgrundoj 
de la planedo, manpleno da riĉuloj 
akaparas la riĉaĵojn kaj la politikan 
potencon jam de ducent jaroj, dum 
60 906 de la loĝantoj vivas sub la 
sojlo de malriĉeco. La indianoj - la 
plimulto - restas diskriminaciataj, 
la infanmortado atingas maldecajn 
kvotojn, la senlaboreco estas 
endemia, la analfabetismo dominas 
kaj 51 90 de la homoj ankoraŭ ne 
disponas pri elektro. Sed tio ne 
modifas la esencon: temas pri 
« demokratio ». 


Do, kiam la 11-an kaj 12-an de 
oktobro 2003, laŭ ordono de la 
prezidanto Gonzalo Sanchez de 
Losada, la armeo pafas per peza 
maŝinpafilo al la manifestaciantoj 
kaj kaŭzas kelkajn 60 mortojn 
kaj centojn da vunditoj [1], s-ino 
Condoleezza Rice, konsilisto de 








la usona prezidanto, parolante pri 
tiu ribelo kaj direktante sin al la 
membroj de la Interamerika Gazetara 
Societo (IGS) kunveninte en Ĉikago, 
deklaras ke Vaŝingtono avertas la 
manifestaciantojn (!) kontraŭ « ĉia 
provo perforte renversi demokratie 
elektitan registaron » [2] 


Oni memoras ke, la 11-an de aprilo 
2002, kiam s-ro Hugo (Chavez, 
demokratie elektita prezidanto de 
Venezuelo, estis dum momento 
renversita de la militistoj kiujn 
subtenis la mastraro kaj la 
amaskomunikiloj, Vaŝingtono 
urĝe agnoskis la puĉistojn kun la 
mensoga preteksto ke s-ro Chavez 
« pafigis kontraŭ sia popolo »... 


« La buĉisto », kiel la bolivianoj nun 
nomas s-ron Sanchez de Losada, 
rifuĝis al Miamio [3], la 17-an de 
oktobro, sen ke Usono intencas 
akuzi lin antaŭ ia ajn tribunalo pro 
krimoj kontraŭ homaro. 





Kial ĝi faru tion? Ministro pri 
planado de 1986 ĝis 1989, s-ro 
Sanchez de Losada, konsilita de la 
ekonomikistoJeffrey Sachs, submetis 
sian landon al « ŝokterapio », kiel 
deziris Vaŝingtono - politiko kies 
sekvo estis la maldungo de dekmiloj 
da salajruloj en la ŝtata sektoro. Dum 
sia unua mandato (1993-1997), tiu 
ultraliberala prezidanto, fariĝinte unu 
el la plej riĉaj homoj de sia lando, 
akceptis, daŭre sub premo de Usono, 
apliki programon de elradikigo de 
la kokao, kio sekvigis la ruiniĝon 
de centmiloj da kulturistoj, sen ajna 


alia solvo por supervivi, kiuj estas de 
tiam en konstanta stato de ribelado. 
Li ankaŭ privatigis, favore al precipe 
usonaj firmaoj, la tutan havaĵon de la 
ŝtato: fervojojn, minejojn, nafton, 
elektron, telefonon, flugkompaniojn, 
akvon. 


La privatigo de la akvodistribuado 
en la urbo Koĉabambo [4] favore 
al la usona entrepreno Bechtel 
(unu el la grandaj profitantoj de la 
tutprivatiga programo de Irako kiun 
gvidas nun la okupaciaj aŭtoritatoj) 
provokis, en aprilo 2000, ribelon kaj 
finiĝis per foriro de Bechtel, cedo de 
la registaro kaj reŝtatigo de la akvo. 


Dum tiuj~du konfliktoj, tiu de 
la kokao-kulturistoj kaj tiu de 
Koĉabambo, venis sur la scenejon 
eksternorma popola gvidanto : Evo 
Morales. Kvardek-du jarojn, ajmara- 
indiano, aŭtodidakto, sindikata 
gvidanto. Li gvidas de preskaŭ dudek 
jaroj la plej postuleman sektoron, 
tiun de la kamparanoj ruinigitaj per 
la elradikigo de kokao. 


En Latinameriko kaj ĉe la 
alimondistoj, s-ro Evo Morales, 
ĉefa figuro de indiĝena movado kiu 
montriĝas kun eksterordinara forto 
en Ekvadoro, en Peruo, en Ĉilio, 
en Paragvajo, fari, tre populara 
persono. Kun alia indiana gvidanto, 
Felipe Quispe, de la Movado 
Indiĝena Pachakuti (MIP), li kaj lia 
organizo, la Movado al Socialismo 
(MAS), faris la ofensivon kontraŭ 
la novliberala politiko de s-ro 
Sanchez de Losada kaj de ties 

socialdemokrata aliancano, s-ro 
Jaime Paz Zamora. Politiko kiu, pere 
de grupo de multnaciaj konzernoj, 
celis senposedigi la landon je ĝiaj 
gasrezervoj forvendante ilin al 
Usono kaj kiu, lastinstance, provokis 
la eksplodon. 


La «sufiĉas» de la boliviaj 
indianoj fondiĝas sur jarcentoj da 
historia sperto. La eksportado de la 
naturriĉaĵoj (arĝento, stano, nafto) 
neniam plibonigis la situacion de 
la malriĉuloj kaj neniam ebligis 
modernigi la landon. Kiel en 
Ekvadoro en januaro 2000 kontraŭ 
la prezidento Jamil Mahuad, en 
Peruo en novembro 2000 kontraŭ la 
prezidento Alberto Fujimori, kaj en 
Argentino en decembro 2001 kontraŭ 
la prezidento Fernando de La Rua, 
la bolivia loĝantaro, renversante 
s-ron Sanchez de Losada, forĵetas 
ekonomian modelon kiu, ĉie en 
Latinameriko, gravigis la korupton, 
ruinigis la loĝantarojn kaj akrigis la 
socialan marĝenigon. 


Ignacio RAMONET 


Tradukita de: 

Vilhelmo Lutermano 

el la franca 

[1] International Herald Tribune, Parizo, 
15-a de oktobro 2003. Sume, la nombro da 
viktimoj de la subpremo atingas kelkajn 78 
mortojn kaj plurcentojn da vunditoj. Decas 
aldoni la 34 mortojn kaj 205 vunditojn de 
februaro, okaze de ribelo de la laboristoj 
kaj... de la polico kontraŭ apliko de imposto 
pri malaltaj salajroj. Neniu gazeto en Francio 
metis tiujn informojn al la titolpaĝo. 


[2] Depeŝoj AP kaj EFE, 13-a de oktobro 
2003. 


[3] Miami, Teksaso, Usono. 
, 
41 
Koĉabambo : orig.Cochabamba. 

Aviadila bileto nun fariĝis relative 
malmultekosta, sed la distanco inter 
Japanio kaj Eŭropo ankoraŭ estas tiel 
granda, ke neriĉaj homoj ankoraŭ ne 
povas facile pagi la vojaĝan koston. 
Kvankam SAT havis kaj havas certan 
nombron da membroj en Japanio, ĝis 
nun nur malmultaj povis partopreni en 
SAT-kongresoj, kiuj plejofte okazas 
en Eŭropo. Longaj ferioj ankoraŭ 
estas revo, kaj finance kaj tempe, por 
japanaj laboristoj. 

Sed se estas malfacile multope 
viziti Eŭropon, male estas facile 
multope inviti iun al ni. Se ni invitos 
k-don Kreŝimir Barkoviĉ, kiu ĵus 
ricevis OSIEK-Premion pro sia lerta 
tradukado, ne nur SAT-membroj 
sed la tuta esperantistaro en Japanio 
bonvenigos lin kun admiro... 

Ni estis pravaj. Ĉi tiu unua provo 
de SAT-anoj en Japanio alportis al 
ni kontentigan sukceson, dank” al la 
helpo de personaj amikoj de Kreŝo 
kaj aliaj Esperanto-organizoj kiuj 
akceptis lin kiel preleganton. Kaj 
tiel k-do Kreŝimir Barkoviĉ vizitis 
Japanion, invitite de japanaj SAT- 
membroj. Li alvenis Japanion en la 7a 
de oktobro 2003, kaj restis en la lando 
dum 3 semajnoj ĝis la 30a. Li vizitis 
en Japanio ĉefe Kansajan regionon 





(Kioto, Osako, Kobeo), Hokuriku- 
regionon (Kanazawa, Kaga), kaj 
Tokion. 


Li partoprenis kaj prelegis pri 
la libro “7000 tagoj en Siberio” en 
la Japana Kongreso en Kameoka. 
Li prelegis kun tradukado japanen 
antaŭ neesperantistaj homoj, ankaŭ 
pri Kroatio kaj sia junaĝo, en Kioto- 
Zagreba Amikeca Asocio en Kioto, 
kaj pri SAT kaj Esperanta Civito en 
Japana Esperanto-Instituto en Tokio. 
Poste li partoprenis en la 3-taga SAT- 
ana kunveno kun SAT-membroj en 
Japanio, kiu okazis en la urbo Kaga 
apud Kanazawa. Lokaj SAT-membroj 
kaj esperantistoj gastigis lin en siaj 
hejmoj. Ankaŭ multaj esperanto- 
rondoj akceptis kaj bonvenigis lin en 
sian kunvenon. Li kontentige plenumis 
sian rolon propagandi por SAT kaj 
semi la semojn de Esperanto. 


SAT roj penoj. 








La projekto estis ebligita ne pro tio 
ke la japanoj estas riĉaj. Ja estas riĉaj 





japanaj esperantistoj, kiuj pagus por 
reklami Esperanton en diverslandaj 
Ĵurnaloj, sed tiauloj ne troviĝas 
bedaŭrinde en la japania SAT-anaro. 
Nun ni konstatas, ke ni, kunlaborante 
multope laŭ nia propra eblo, povas 
fari ion kion fari unuope ni ne povas. 
Eŭropo estas malproksima kaj 
veturkosto estas tro granda; malfacile 
estas havi feriojn kaj partopreni 
kongresojn. Sed antaŭ ol rezigni tiel, 
ni devas provi komenci ion eblan. 
Sed, ne ĉiuj ricevas tian premion 
kiel OSIEK-Premion. Ĉu ĉi-foja 
projekto do estis escepta? Certe ne! 
Ĉiu aktiva SAT-membro havas sian 
fakon aŭ specialaĵon en la movado, ne 
nur literaturan sed ankaŭ socipolitikan, 
idean, sindkatisman, mediprotektan 
ktp. Se konsideri tiujn diversajn 
fakojn, ni povos fari similan projekton 
diversmaniere ne nur en Japanio sed 

ankaŭ en aliaj landoj kunlabore kun 
aliaj homoj kaj movadoj ekster SAT 
kaj Esperantio. 

Ni havas forton interŝanĝi pensojn 
kaj konatigi homojn per Esperanto. 








SAT partoprenos, kaj pri la Monda 
Socia Forumo. Sed la ĉefa celo de 
la fakkunsido estas interkonatiĝo kaj 
varbado, ĉar en limigita tempodaŭro 


pri 


estas neeble ĝisfunde diskuti 





Dum japana kongreso - prelego pri "7000 tagoj en Siberio". Ĉeestis 170 


kongresanoj. 


Al ni donis tiun konstaton la vizito de 
Kreŝo al Japanio. 
Viola Murasaki (kaj Tani Hiroyuki) 


aJ i 
Nia SAT-fakkunsido en la 90a Japana 
Kongreso en la urbo Kameoka estis 
la plej granda laŭ la nombro de 
ĉeestantoj post la dua mondmilito kaj 
eble en la tuta historio de SAT-ekzisto 
en Japanio. Ĝi okazis en la 12a de 
oktobro 2003. La kunsidon ĉeestis 28 
gekamaradoj (kutime 10 ĝis 15), el 
kiuj 20 estis SAT-membroj, unu estis 
eksmembro kaj unu esprimis deziron 
aliĝi tuj post la kunsido. Kameoka 
estas la urbo, kie baziĝas Oomoto, la 
religia movado subtenanta Esperanton, 
kaj pro tio Japana Kongreso organizita 
de Oomoto emas havi relative multajn 
partoprenantojn, inkluzive grandan 
nombron da mobilizitaj oomotanoj. 
Sed ni ŝuldas ĉi-fojan nombron de 
niaj ĉeestantoj tute al k-do Kreŝimir 
Barkoviĉ, kiu faris allogan saluton en 
la malferma soleno de la kongreso. 

Ni ja diskutis pri la financa stato 
de SAT, pri la planata fondo de 
LEA en Japanio, pri ESF, en kiu 








Foto: Tahira Masako 





Dum la Japana E-Kongreso en Kameoka okazis tre sukcesa fakkunsido de 


pri “7000 tagoj en Siberio”. La intereso 
de la publiko estis tiom granda, pli 
ol antaŭkalkulo, ke kolektiĝis 170 
kongresanoj (preskaŭ triono de la 
tuta kongresanaro) en la halo por 
auskulti lian prelegon, malgraŭ 
ke samtempe okazis kelkaj aliaj 
paralelaj programeroj. Post la prelego 
forvendiĝis la tuta stoko de “7000 
tagoj en Siberio” en la libroservo de 
la kongreso. 

Notinde estas ke iu kongresano, 
kiu hazarde sidis apud Kreŝo en la 
kongresa bankedo, post interbabilado 
kun li, dec aliĝi al la asocio. Lia 
vizito al Japanio ne nur semis la 
semojn de Esperanto kaj SAT, kiel 
Viola esprimis en la supra teksto, sed 
ankaŭ efikis por rekte varbi almenaŭ tri 
novajn membrojn al nia asocio. 





SAT-ana kunveno 
en Kaga 


La dua (21-jarcenta) SAT-ana kunveno 
en Kaga okazis post la Japana 


Kongreso dum la 24a-26a oktobro 
kun 11 partoprenantoj (le Harumi, 
Kreŝimir Barkoviĉ, Kawanisi Teturo, 





SAT-anoj, cele al varbado kaj diskonigo de nia asocio. Sur la foto gekama- 
radoj: Tani, Barkoviĉ kaj Hirai. 


io. Dank” al la trafa klarigo de k-do 
Kreŝimir Barkoviĉ kaj la kamaradeca 
etoso de la kunsido, kia ne oftas en 
aliaj krokodilantaj kunsidoj. Unu 
nemembro-ĉeestanto — aliĝis — post 
la kunveno kaj unu alia esprimis 
intereson aliĝi estontece. 

En la 13a okazis prelego de Kreŝo 


Foto: Tahira Masako 


Alano Lauffenburger, Oikaŭa Jukiko, 
Tahira Masako, Tani Hiroyuki, Makino 
Tetu, Nisikawa Satoru, Nonomura Jo, 
Viola Murasaki). 

Ni nomas ĝin “21-jarcenta”, ĉar 
oni jam ne scias precize, kiom da fojoj 
ni kunvenis en la 20a jarcento. Sed ni 
volas ankaŭ enmeti en ĝi senton de 

pri la neceso de la planata LEA. Ni 
esperas, ke ni vidos konkretan movon 
ĝis la venontjara kunveno. 

Poste estis prelego de k-do Makino 
Tetu pri “Historio de naciisma 
ideologio en Japanio”, kiun oni 
espereble povos legi en Sennacieca 
Revuo. Sekvis prezento pri Ĉielarka 
Marŝo de seksminoritatoj fare de k- 
do Nisikawa Satoru (vidu novembran 
Semnaciulon = -ndlr). Ni pruntis 
komputilan ĉambron kaj li prezentis 
ankaŭ la TTT-ejon de LSG (Ligo 
de — samsekemaj geeeperantistoj). 
Nokte k-do Alano Lauffenburger, 
kiu partoprenis en Porto Alegre, 
prezentis kaj alvokis partoprenon de 
esperantistoj en la venonta Monda 
Socia Forumo en Mumbai 2004. Laŭ 
Prelego de k-do Makino pri japana naciismo lia propono ni decidis sendi nome de 

Foto: Tahira Masako | la Kaga-kunveno al ESF, MSF, kaj la 








“la nova epoko”. Kaga estas la urbo, 
en kiu Lanti loĝis en 1937 dum kelkaj 
monatoj. Li loĝis en tiama urbeto 
Jamaŝiro-maĉi, kiu nun estas parto de 
la urbo Kaga. 

Ni mem kuiris por ŝpari elspezon 
kaj krei bonan etoson per kunkuirado. 
Tio sukcesis sed samtempe forrabis 
tempon, kaj kiam ni finis sinprezenton 
interkonatiĝan vespere de la unua tago, 
jam estis noktmezo. 

La dua tago komenciĝis per la 
salutmesaĝo de k-do Jakvo Schram, 
kiun Tani voĉlegis. Matene de la dua 
kaj tria tagoj ni diskutis pri la SAT- 
statuto kaj fondota LEA en Japanio. 
Ĉar pro subita malsano forestis k-do 
Yamasaki Seiko, kiu estas la plej forta 
motoro por fondi LEA-on en Japanio, 
ni ne povis decidi konkretan aferon, sed 
jam estis konfirmite, ke ĉiuj konsentas 








preparata Japana Socia Forumo nian 
solidarecan mesaĝon. Ni parolis ankaŭ 
pri SAT-TTT-ejo, kiun Viola prezentis 
kaj petis de ni opiniojn kaj dezirojn. 
Ni jam planas la trian kunvenon en 
aŭtuno 2004, kvankam detaloj ankoraŭ 
ne estas deciditaj. Partopreno de SAT- 
membroj el ekster Japanio estos tre 
bonvenaj. 
Tani Hiroyuki 


—————————e 
Supre: prelego de k-do Alano 
Lauffenburger. Sube: en SAT-eca etoso 
Foto: Nonomura Y6 

El la SAT-sidejo 
67 avenue Gambetta 

Lanĉoprezo : 

por Francio 70 € ~r. 
4,64 € (afranko) 
por Eŭropo: 70 € 1 
7,29 € (reg.afr.) 
ekster Eŭropo :70 
€ 1 10,40 € (reg. 
afranko). 

E VI KREDAS KE SAT ESTA 
UJOJ IA VI KON DION OI ĝo SU KOR 

DIRU TION LAŬTE KAJ MONTRU 
PER VIA AKTIVA SU 





SUKCESAN KAJ 
PACAN NOVAN 
JARON 
deziras al vi la P.K. 








FORPASIS VETERANO 





En Kyoto (JP) mortis la 27-an de ok- 
tobro 2003, en la aĝo de 106-jaroj, nia 
veterana membro, kamarado 


KAWAMURA Seiziro 
matrikulo 27.399 


Li naskiĝis en 1896-11-09, esperantistiĝis ĉirkaŭ 
aliĝis al SAT tuj post la mondmilito. Li 
estis prezidanto de regionaj Esperanto-Asocioj kaj 
Esperanto-rondo en Uzi. Kvankam li dumviva 
membro de SAT en siaj lastaj jaroj, li ĉiujare pagis 
mondonacon al SAT. 

E konate ke antaŭ la dua mondmilito li instruis 
Esperanton al policanoj, kiuj poste supozeble ut S 
ĝin por cenzuri esperantaĵojn kaj premi maldekstraj 
esperantistojn. Sed laŭ li, li nur volis diskonigi la lin- 
gvon al policanoj, tiel ke ili sciu ke Esperanto ne estas 
danĝera lingvo. 

Ni kondolencas al la familianoj kaj al SAT-en Japa- 
NIO. 


















afe ske ofesfo ole 
En Lund (SE) mortis 94-jara, 
membro, kamarado 


nia tre malnova 


Olle OLSSON 
(matr. 29.656) 


Ni kondolencas al familianoj kaj geamikoj. 











Memore al amikino 


Suzanne Callas, 91-jaraĝa, diskrete forlasis la 
vivon, la 6-an de julio 2003, verŝajne sen sufero 
pro kora krizo. Ni perdis fidelan, kuraĝan, ne 
ordinaran amikinon, ĉiam preferanta solecon 
ol ŝafan sintenon. En SAT ŝi trovis sin hejme. 
Tie esperantistoj estas kvazaŭ familianoj. Al 
Esperanto ŝi pasie aliĝis. Por ŝi plej gravis ŝia 
humanista idealo, ŝiaj geamikoj. Ofte dolĉigis 
ŝian koron la beleco de la pejzaĝo kiun ŝi kutime 
kontemplis el sia hejmo. 
Diskreta, ridetema, sentema ŝi estis kaj daŭre 
estos en la memoro, en la koro de tiuj, kiuj amis 
ŝin. Dankon al Suzanne por kio ŝi estis. 

Nicole D€jean 








174 





SENNACIULO 





4 “kur, 
ELHL gj 

en tiu ĉi monato oni festas 
en multaj landoj Kristnaskon, la 
tielnomatan feston de la amo. 
Kaj pri amo temas ankaŭ la ĉina 
teksto: “Ĝi kriegas: Kial? Pro 
kio tio estas tiel?”, tradukita de 
la juna ĉino Nigra Okulo. La 
amuza teksto montras, ke al la 
amo ĉiam apartenas du, despli, 
se antaŭjuĝoj, nutrataj el realaj 
sociaj maljustaĵoj, malhelpas ĝin. 
La kaŝuban kristnaskokanton mi 
tradukis, ĉar min tre impresis, 
kion la kaŝuboj, slava popolgrupo 
en Kaŝubio en Pollando, farus, se 
Kristo estus naskita ĉe ili. La 
kristnaskan recepton kontribuis 
mia Donjo. 

La esprimon “paca festo” oni 
ne uzas tiom ofte. Tio havas diver- 
sajn kaŭzojn. La plej grava estas 
tiu, ke apenaŭ pasis Kristnasko 
en la lastaj jaroj, kiam oni ne plu 
militis ie, kiam oni ne incitis ĝuste 
tiam iujn religiajn konfliktojn. 

lam mi vidis foton kun nigra 
homo sur strato, kiu tenas faskon 
da bananoj en la mano kaj almoz- 
petan ladskatolon. Ĉirkaŭ sia kapo 
li havis afiŝan ŝilden kun foto de 
malsata akvoventra infano kaj la 
surskribo: “Pacon surtere por tiuj, 
kiuj satas.” 

Sed eĉ tio ne ĉiam pravas, 
ĉar la “paca festo” en riĉaj landoj, 
ofte ne estas tiel paca, kiel oni 
deziras ĝin. Ĝuste je Kristnasko 
kreskas la emo al kvereloj. Kiam 
la kandeloj finbrulis kaj la kan- 
toj elsonis komencas la familiaj 
terapeŭtoj kaj telefonaj animzor- 
gantoj sian laboron. 

Sed ne nur por depresiaj kaj 

solaj homoj la “festo de la amo” 
estas problemo. Ankaŭ geoj ĝuste 
tiam kverelas pli ofte ol kutime. 
Kaj ju pli familioj provas es- 
tigi “harmonian” feston des pli 
verŝajne ili fiaskas pri tio. Ankaŭ 
nervozaj manaĝeroj kaj aliaj su- 
peraktivaj karieristoj ĝojas, se la 
festo estas fine finita kaj ili ne 
plu devas sidi trankvile hejme, 
kie ankaŭ ili pro enuo komencas 
kverelojn pri bagateloj. 

Oni tamen ne tro kondamnu 
laŭtan fulmotondron sub la krist- 
naska arbo. Unu avantaĝon ĝi ja 
povas havi, se post la eksplodo 
de sentoj ekestas vera paca har- 
monio. 

Mia edzino Donjo, nia nepo 
Vincent kaj mi mem deziras al vi 
ĉiuj ĝojan kaj pacan Kristnaskon 
kun ornamita arbo ĝis la plafono, 
kaj antaŭ ĉio, aliajn donacojn, kiu- 
jn vi vere bezonas! Kompreneble 
garnitajn per multaj kisetoj de viaj 
karaj! Tio estas ĉiam la plej grava, 
ĉu ne? Por ke la festo de la amo 
estu pli ol nur deviga renkontiĝo 
de la familianoj kaj sobra negoco 
por la komercistoj, kies varoj jam 
ekde septembro fanfarone kaj 
pompe elkrias- Nepre aĉetu min! 

Laste ankoraŭ pripensinda 
konsilo de mi: Ne forgesu, ke 
viaj donacoj montras, kiu vi estas 
mem. 


Via kulturredaktoro Cezar 


KULTURMOZAIKO 


Nova projekto: la SAT- 


kulturpaĝoj: 
http://satesperanto.free.fr/ 





(alklaku la packolombon) 


decembro 2003 
1 


nokekse a 
ora l ie 


Necesas: 110 g da pulvorsukero 
$ 1 kulereto da rumo “ 160 g da 
faruno “ 40 g da hakitaj nuksoj 7 
l ovo “ 30 g da butero 


farĉo: 250 g da butero “ 300 g da 
pulvorsukero “ 3 supkulero da 
faruno “ | ovo “ 3 supkulero da 
kakaopulvoro “ 100 g da hakitaj 
nuksoj “ 100 g da sekvinberoj = 
150 g da keksopecetoj “ 50g da 
ĉokolado 


Preparo: 


1. Knedu la pastajn 
ingrediencojn, lasu kuŝi ĝin en 
frideta loko dum 30 minutoj, 
platruligu ĝin poste ĝis la 
dikeco de 2 aŭ 3 milimetroj, 
elpiku lunecajn pecetojn, baku 
la keksojn dum ses minutoj 

en bakforno ĉe 180 gradoj laŭ 
Celsio. 


2. Fandu la buteron, enmiksu la 
pulvorsukeron, la farunon kaj 
ovon, poste aldonu la 
kakaopulvoron, la nuksojn, 
sekvinberojn kaj la kekspecetojn. 


3. Surŝmiru en dikeco de kvar 
milimetroj la paston sur tabulo 
kun bakpapero. Malvarmigu 
ĝin en frideta loko dum 1 horo. 
Tiam elpiku el la pasto lunojn 
kaj metu ilin inter po du jam 
malvarmetajn keksojn. 


4. Laŭplaĉe garnu la lunkeksojn 
per fandita ĉokolado. 


Bonan apetiton deziras Donjo! 


sio PP "EEE. — TA 

Nugan, Kul 
De kie ĈIE estas 


tielo 


La zebro profunde amas la 
cervinon, tamen ĝia amo estas 
rifuzita. La zebro kriegas: Kial? 
Pro kio tio estas tiel? 

La cervido timeme respondas: 
Mia patrino diris, ke ĉiu, kiu 
havas tatuon, estas sentaŭgulo. 


La pando profunde amas la 
cervinon, tamen ĝia amo estas 
rifuzita. La pando kriegas: 
Kial? Pro kio tio estas tiel? 
La cervido timeme respondas: 
Mia patrino diris, ke ĉiu, kiu 
portas sunokulvitrojn, estas 
malica junulo. 


La kokino profunde amas la 
anason, tamen ĝia amo estas 
rifuzita. La koko kriegas: Kial? 
Pro kio tio estas tiel? 

La anaso timeme respondas: 
Mia patrino diris, ke ĉiu, 

kiu nomiĝas kokino, estas 
malbonulino. 


La araneo profunde amas la 
formikinon, tamen ĝia amo 
estas rifuzita. La araneo 
kriegas: Kial? Pro kio tio estas 
tiel? 

La formikino timeme 
respondas: Mia patrino diris, 
ke ĉiu, kiu enretas ĉiutage, ne 
estas bonkorulo. 


La serpento profunde amas la 
testudinon, tamen ĝia amo estas 
rifuzita. La serpento kriegas: 
Kial? Pro kio tio estas tiel? 

La testudino timeme respondas: 
Mia patrino diris, ke ĉiu viro, 
kiu ne havas sufiĉe da mono 
por povi aĉeti veston, ne estas 
bona viro. 


La oranĝino profunde amas 
Ja pampelmuson, tamen ĝia 


' amo estas rifuzita. La oranĝino 


kriegas: Kial” Pro kio tio estas 
tiel? 

La pampelmuso timeme 
respondas: Mia patrino diris, 
ke ĉiu virino, kies vesto estas 
facile demetebla, ne estas bona 
virino. | 


La cifero 5 profunde amas la 
ciferon 1, tamen ĝia amo estas 
rifuzita. La cifero 5 kriegas: 
Kial? Pro kio tio estas tiel? 

La cifero 1 honteme respondas: 
Mia patrino diris, ke mi ne 
povas kuniĝi kun tiu, kiu havas 
rondan ventron. 


el la ĉina esperantigis Nigra 
Okulo 


Rimarko: En Ĉinio, “kokino” 
kromnomo de prostituitino. 





KONT IE A 
kando: 


Se vi, knabo, en kaŝuba lando, 
se vi estus do ĉe ni naskita! 
Ne sur fojno estus vi kuŝinta, 
sur lanugoj estus vi dorminta. 


SENNACIULO 


Ne en stalo aĉe vi kuŝintus, 

ĉe la forno starus via lito. 

La sinjoro pastro mem alkurus; 
Li vin, kaj la panjon, tre 
honorus. 


Ni tre varme estus vin vestintaj! 
Ĉapon portus vi ŝaffelan, 
palton bluan el kaŝuba drapo, 
pelte subŝtofitan, kun rubandoj. 


Propran zonon ni vin donus, 
por piedoj viaj ruĝajn ŝuojn, 
belajn kaj per najloj firmigitajn! 
Kiel reĝo estus vi vestita! 


Kaj per manĝo ni vin 
plenŝtopintus! 

Je mateno blankan panon kun 
mielo 

kaj buteron, bonan stufitaĵon, 
je tagmez” griaĵon, flavan 
saŭcon. 


Anseraĵon, tripojn kun 
zingibro, 

graskolbason kaj omleton oran, 
kaj en kruĉoj la bieron fortan. 
Kiom ni vin estus plenŝtopintaj! 


Nian tutan koron ni vin donus! 
Kaj ni ĉiuj fariĝintus piaj, 

la genuoj niaj sin fleksiĝus, 
kaj ĉielen la piedoj irus. 


Kaj neniam plu grenejo brulus, 
je dimanĉ” ne sangus kap” 
ebria- 

se vi, knabo, en kaŝuba lando, 
se vi estus do ĉe ni naskita! 


tradukis Cezar 

Organiza garantianto : KAVA-PECH, kongresa kaj kleriga agentejo de Petro Chrdle, kunorganizanto: ESO, Espe- 
ranto-Societo Bratislava. 


Koresponda adreso: KAVA PECH, Anglicka 878, CZ-25229 Dobrichovice. Tel: --420 257 712 201; fakso: -420 
257 712 126; rete: info(Qkava-pech.cz; http://www.kava-pech.cz. 


OKK: Petro Chrdle, Zdenek Pluhar, Jana Melicharkova, Jarmila Rechtorysova. 
La 77-a SAT-kongreso okazos unuan fojon en Slovakio, precize en ĝia ĉefurbo Bratislava, kiu logas kaj pro sia 


beleco urba, kaj pro la konekto kun bela naturo: rivero Dunaj (Danubo), montetaro Malĉ Karpaty (Malgrandaj 
Karpatoj). 





Infanoj ĝis 10-jaraj ne pagas kotizon. 

La partoprenantoj el CZ, HU, PL, SI, SK ĝuas 3092 rabaton. La partoprenantoj el AL, BG, RO, eksa YU (krom SI, 
eksa SU kaj ekster Eŭropo (krom Aŭstralio, Israelo, Japanio, Kanado, Korea Respubliko, Sud-Afriko kaj Usono) ĝuas 
50 90 rabaton. 


ATENTU : Personoj el landoj, kiuj bezonas enirvizon por Slovakio devas indiki tion antaŭ la 30-a de aprilo 
2004. Pli poste ne plu eblos trakti tion. 


Kongresejo: Kiel kongresejo servos Kultura domo TRNAVKA en samnoma urboparto de Bratislava kaj parte ankaŭ 
la apuda hotelo PLUS. 


Mi aliĝas al la 77-a SAT-kongreso en Bratislava (SK) kaj samtempe pagas/jam pagis la kongreskotizon laŭ la kotiz- 
tabelo EUR, per jena maniero : v 

“ al la konto s-kape ĉe SAT 

E al la konto kape-p ĉe UEA 

“e per SWIFT al la konto 2734847402227/0100 ĉe Komerĉni banka Praha 

“ per Eŭroĉeko (ĉe lastaj du ebloj aldonante EUR 10 por la bankelspezoj) 


Nomo: Persona nomo: Naskiĝjaro: viro/ino 
Kompleta adreso: 

Ikel Fakso: Rete: 

Loko kaj dato: Subskribo: 


174 





decembro 2003 


SENNACIULO 








La 77-a kongreso de SAT okazos venontjare, de 
la 14-a ĝis la 21-a de aŭgusto en la ĉefurbo de Slovakio 
— Bratislava. Kvankam la urbo troviĝas ekster la centro 
de la lando, ĉe ties okcidenta ekstremo, el la politika, 
ekonomia kaj kultura vidpunktoj ĝi estas senduba centro 
de Slovakio. 


La urbo havas proksimume 450 000 loĝantojn, la 
teritorio de la urbo 367,5 km?. La plej alta konstruaĵo — 
200-metra — estas la televida 
turo, la plej alta domo en la 
urbo — la centro de Nacia 
Banko de Slovakio estas 111 
m alta. 


El la industrio nepre 
menciinda — estas hemia 


industrio prilaboranta 
nafton (S/ovnaft), fabrikanta 
grandkvante acidojn kaj 
industriajn sterkaĵojn 


(Zstrochem) kaj preparanta 
derivaĵojn =de kaŭĉuko 
(Matador). Krom ĉi tiu 
industri-branĉo gravas ankaŭ 
la maŝinkonstrua industrio 
(BAZ kaj Volkswagen), 
elektroteĥnika industrio 
(Kablo, Tesla, Siemens) kaj 
la fabrikoj por la produktado 
de nutraĵoj kaj vitraĵoj. 


En la urbo estas 
lernejoj de ĉiuj ŝtupoj kaj 
ĉiuj studodirektoj. El la 
altlernejoj oni prezentu Universitaton de Komenio, 
Slovakan — Teĥnikan Universitaton, Ekonomian 
Universitaton kaj du altlernejoj pri artoj. Al la universitatoj 
ligiĝas la centroj de sciencoj kaj esploro — la laborejoj de 
Slovaka Akademio de Sciencoj kaj pluraj esplorinstitutoj. 
La gravecon de la urbo en la kultura sfero emfazas precipe 
Slovaka Nacia Teatro, Slovaka Nacia Galerio, Slovaka 
Nacia Muzeo. Slovaka Nacia Filharmonio. 


El la periodaj fakaj kaj kulturaj entreprenoj, kiuj 
okazas regule en la urbo, estas eĉ eksterlande konataj 
ekspozicioj de ĥemiaj produktoj /ncheba, Muzikaj Festoj 
de Bratislava, Liro de Bratislava, ekspozicioj de floroj 
Flora ktp. 


La centro de la urbo estas protektata kiel valora 
historia heredaĵo. Vizitindaj certe estas Kastelo de 
Bratislava kaj ruinoj de Devin, la gotika katedralo de 
sankta Marteno, la malnova urbodomo el la 14-a jarcento, 
pluraj palacoj. 


Nova Ponto trans Danubo 


Sed ne nur pro siaj politika, 
ekonomia, historia kaj kultura 
signifoj estas vizitinda la slovakia ĉefurbo. Ĝi situas en 
la bela natura loko, ĉe la kunfluejo de la riveroj Danubo 
kaj Morava, kontraŭ nordo protektata de la montaro 
Malgrandaj Karpatoj. La klimato de la urbo estas modera 
— averaĝa temperaturo estas 10,8 ?C. La teritorio kiu 
vere logas al turismo. 





(Foto P. Chrdle) 


La kongresanoj povos konatiĝi kun la urbo mem, 
sed ankaŭ kun ties ĉirkaŭaĵo, pere de ekskursoj, kiuj estos 
organizataj dum la kongreso. Dum la tuttagaj ekskursoj 
ili povos viziti la urbon kaj la kastelon Zrenĉin, antaŭ 
jarcentoj eĉ ĉi tie estis sentebla la influo kaj potenco de la 
iama Romia Imperio, ili vidos la mondkonatan banlokon 
Pieslany. Alia ekskurso prezentos al la partoprenantoj 
t.n. „Slovakian Romon“ — la urbon Trmava, la kastelon 
Ĉervenf Kamen, la urbetojn Modra kaj Pezinok, kiuj 
estas krom alie konataj kiel centroj de vitkulturado. La 
belegan naturon de Malgrandaj Karpatoj oni povos 
ĝui dum la pieda tuttaga ekskurso. Certe estas multaj 
vidindaĵoj, oni devos nur elekti. Dum la duontagaj 
ekskursoj vizitos la partoprenantoj la kastelruinojn de la 
iama grava slava kastelo-fortikaĵo Devin, aliaj duontagaj 
ekskursoj ebligos konatiĝi kun la atoma elektro-centralo 
Jaslovskĉ Bohunice, aŭ kun la admirindaj vorkoj sur 
Danubo - la akvobaraĵo kaj kanalo ĉe Gabĉikovo. 


OKK 
VS. 

De post 1998, kvar artikoloj jam aperis pri la 
sama temo en Sennaciulo. En la tri lastaj mi volis montri, 
ke eblas agi por la malarmado, eĉ en oficiala komisiono. 
Mi ne scias ĉu mi konvinkis kelkajn kamaradojn pri la 
ĝusteco de tia agmaniero, sed mi ĉiam daŭrigas mian 
laboron en laborogrupo de la «franca nacia komisiono 
por la elimino de kontraŭpersonaj minoj», ĉar tiu 
komisiono ne limiĝas je simpla kontrolo de l” detruo de 
stokitaj kontraŭpersonaj minoj. La komisiono plenumas 
duoblan funkcion de kontrolo kaj de vigleco, sed ankaŭ 
ĝi intervenas pri aferoj de senminigo. 


Kontrolo 


Antaŭe mi skribis en julia-aŭgusta Sennaciulo 
de la jaro 2002, ke la Konvencio de Otavo kaj la franca 
leĝo rajtigas stokon de kontraŭpersonaj minoj por la 
senminigesploro kaj instruo de l' senminigopraktiko. La 
franca stoko estas 5 000 kontraŭpersonaj minoj («stoko 
5000»), 

La komisiono kontrolas la elirojn de minoj 
el la «stoko 5 000», kaj la uzon de tiuj minoj ĝis iliaj 
detruoj. La minoj servas por multaj provoj: provoj 
por eksperimenti senminigmaŝinojn, por plibonigi la 
protekton de senminigistoj, por serĉi la enterigitajn 
minojn... 


Vigleco 


Dum la du lastaj 
jaroj, la vigleco de 
la komisiono estis 
direktita precipe al la 
dubaj kontraŭtankaj 
minoj. La komisiono 
intervenis pri pluraj 
tipoj de minoj; 
tiuj intefvenoj 
kondukis al: 

- la franca 
armeo definitive 
forlasis la uzon de 
unu tipo de mino, 
ĉar la komando de 
V'eksplodo de tiu kontraŭtanka mino estis simila al tiu de 
kontraŭpersona mino; plie la daŭro de l' aktiveco de tiu 
mino ne estis kontrolebla. 

- pri alia tipo de kontraŭtanka mino, la franca 
ministerio pri la nacia defendo entreprenis esploron 
por modifi la komandon de l' eksplodo tiamaniere, ke 
tiu kontraŭtanka mino ne ekplodu post nevola kontakto 
inter unu homo kaj la mino. La komisiono sekvos tiun 

Kamparano kripla pro mino. 





studaĵon kaj la modifojn de minoj. 

- la komisiono petis provojn pri la kontraŭtankaj 
minoj eksplodantaj pro l” variado de l” magneta kampo. 
La franca ministro pri nacia defendo ĝis nun rifuzis. 

La forlaso de unu tipo de mino, la esploro por 
modifi la komandon de l” eksplodo de unu alia estas la 
konsekvencoj de l ago de l” komisiono. 


Senminigo 


Debato okazas en la komisiono inter la 
partizanoj de l' mekanika senminigo kaj de l' mana 
senminigo. La mana senminigo estas tre longa, tre 
danĝera por la seminigistoj, kaj tamen kelkaj NRO (Ne 





Aparato por mekanika senminigo 


Registaraj Organizaĵoj) estas prefere favoraj al la mana 
senminigo. 


Necesas konvinki, en la komisiono, la 
reprezentantojn “de ministerioj pri l" supereco de l' 
mekanika senminigo antaŭ la mana senminigo por 
ke Francio fine entreprenu grandajn kampanjojn de 
senminigo en multaj landoj ankoraŭ minitaj. 


Traktato de Otavo 


30.000.000 da stokitaj kontraŭpersonaj minoj 
estis detruitaj ekde apliko de l” traktato de Otavo. 132 
ŝtatoj ratifis la Konvencion de Otavo, sed 48 ŝtatoj ne 
subskribis ĝin, inter kiuj Ĉinio, Rusio kaj Usono, kiuj 
estas permanentaj membroj de l” Konsilio de Sekureco de 
UN! 

Eĉ se la monda stoko da kontraŭpersonaj 
minoj restas ankoraŭ impona, tamen oni povas ĝoji 
ke 30.000.000 da minoj neniam mortigos aŭ kripligos 
homon. 


Andre Weiss 





